section_heading: Životopis
paragraph_text: U bitki kod Leuktre 371. pr. Kr. Spartanci su izgubili od Tebanaca, a Eliđani su im oduzeli Skilunt. Ksenofont ga je, kao spartanski štićenik, morao napustiti. Preselio se u Korint gdje je i umro oko 355. pr. Kr. Velik napredak tebe pomirio je Atenu i Spartu pa je Ksenofontu tom prilikom ukinuto progonstvo, ali ne zna se je li Ksenofont ikada putovao u Atenu nakon toga. Ipak, kada je Epaminonda prodirao prema Peloponezu, atenska je vojska priskočila u pomoć Sparti, a među njima je bio i Ksenofontov sin Gril koji je u bitki kod Matineje poginuo. Priča se da je Ksenofont prinosio žrtvu kad su mu javili da mu je sin poginuo. U znak žalosti skinuo je s glave vijenac, ali ponovno ga je stavio kad je čuo da mu je sin junački poginuo. Tada je navodno rekao „Znao sam da sam ga smrtna rodio.” Grila su Mantinejani počastili javnim pogrebom.